Oksana Tšusovitina

| Mitalit | Mitalit | Mitalit |  |
| --- | --- | --- | --- |
|  Oksana Tšusovitina |  Oksana Tšusovitina |  Oksana Tšusovitina |  |
Naisten telinevoimistelu
Maa:   Neuvostoliitto
| MM-kilpailut  | MM-kilpailut  | MM-kilpailut  |  |
|  Kultaa | Indianapolis 1991 | permanto |  |
|  Kultaa | Indianapolis 1991 | joukkuekilpailu |  |
|  Hopeaa | Indianapolis 1991 | hyppy |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Pariisi 1992 | hyppy |  |
Maa:   Uzbekistan
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2003 | hyppy |  |
|  Hopeaa | Gent 2001 | hyppy |  |
|  Hopeaa | Melbourne 2005 | hyppy |  |
|  Pronssia | Birmingham 1993 | hyppy |  |
|  Pronssia | Debrecen 2002 | hyppy |  |
| Aasian kisat  | Aasian kisat  | Aasian kisat  |  |
|  Kultaa | Busan 2002 | hyppy |  |
|  Kultaa | Busan 2002 | permanto |  |
|  Hopeaa | Busan 2002 | moniottelu |  |
|  Hopeaa | Busan 2002 | puomi |  |
|  Pronssia | Hiroshima 1994 | hyppy |  |
|  Pronssia | Hiroshima 1994 | eritasonojapuut |  |
Maa:   Saksa
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | hyppy |  |
| MM-kilpailut  | MM-kilpailut  | MM-kilpailut  |  |
|  Hopeaa | Tokio 2011 | hyppy |  |
|  Pronssia | Århus 2006 | hyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Clermont-Ferrand 2008 | hyppy |  |
|  Hopeaa | Berliini 2011 | hyppy |  |
|  Pronssia | Amsterdam 2007 | hyppy |  |
Oksana Aleksandrovna Tšusovitina (ven. Оксана Александровна Чусовитина, Saksassa myös Oksana Chusovitina, s. 19. kesäkuuta 1975 Buhara, Uzbekistanin SNT, Neuvostoliitto) on uzbekistanilainen telinevoimistelija, joka on edustanut Uzbekistanin lisäksi Neuvostoliittoa ja Saksaa. Hän on olympiavoittaja, maailman- ja Euroopan mestari sekä Aasian kisojen kultamitalisti. Hän on voittanut suuren osan arvokisamitaleistaan hypystä. Tšusovitinan ura naistelinevoimistelun huipulla on kestänyt harvinaisen pitkään: hän muun muassa voitti Tokion MM-kilpailuissa 2011 hypyssä hopeaa 36-vuotiaana. Pekingin kesäolympialaisissa 2008 Tšusovitinasta tuli ensimmäinen viisissä kesäolympialaisissa kilpaillut naistelinevoimistelija. Lontoossa 2012 hän osallistui kuudensiin kesäolympialaisiinsa, mikä on telinevoimistelijoiden ennätys yhdessä bulgarialaisen Jordan Jovtševin kanssa. Lontoossa Tšusovitina sijoittui hypyssä viidenneksi. 40-vuotiaana Tšusovitina läpäisi karsinnan Rion kesäolympialaisiin 2016. Vuoden 2020 Tokion olympialaiset olivat hänelle kahdeksannet olympiakisat, mihin hän osallistui 46-vuotiaana.
Tšusovitina aloitti telinevoimistelijan uransa Neuvostoliittoa edustaen, ja ehti voittaa maan edustajana kaksi MM-kultaa ja yhden MM-hopean. Neuvostoliiton hajottua Tšusovitina kilpaili Yhdistyneessä joukkueessa, jossa hän muun muassa voitti joukkuekilpailun olympiakultaa Barcelonassa 1992. IVY:n lakattua olemasta hän siirtyi edustamaan Uzbekistania, jonka edustajana hän voitti muun muassa viisi MM-mitalia ja kuusi Aasian kisojen mitalia. Tšusovitinan pojan sairastuttua vakavasti tämä muutti Saksaan, jossa oli saatavilla asianmukaista hoitoa. Tšusovitina siirtyi edustamaan Saksaa, ja voitti tämän jälkeen hypyssä muun muassa olympiahopeaa Pekingistä 2008, kaksi MM-mitalia ja Euroopan mestaruuden. Vuonna 2017 hänestä tuli Kansainvälisen voimistelujärjestön kunniagallerian jäsen.
Tšusovitina on naimisissa uzbekistanilaisen olympiapainija Bahodir Kurbanovin kanssa.